
ΥΠΟΥΡΓΙΚΕΣ Α ΠΟΦΑΣ ΕΙΣ & ΕΓΚΡΙΣΕΙΣ 

Αριθ. 36620/1741 (1) 

Καθορισμός επιτοκίων εντόκων γραμματίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις: α) Των άρθρων 1 και 2 του ΝΔ 3745/1957 «περί 
εκδόσεως εντόκων γραμματίων», β) των άρθρων 1 και 4 του Ν. 1266/ 
1982 «περί οργάνων ασκήσεως της νομισματικής, πιστωτικής και συ¬ 
ναλλαγματικής πολιτικής και άλλων διατάξεων» και 

2. Την προηγούμενη κοινή απόφασή μας αρ. 31027/1011/ 
31.3.1988 «Καθορισμός επιτοκίων εντόκων γραμματίων», αποφασί¬ 
ζουμε: 


Ορίζουμε το επιτόκιο των εντόκων γραμματίων δωδεκάμηνης διάρ¬ 
κειας που θα εκδοθούν ή θα ανανεωθούν από 30.6.1988 σε 19%. 

Για τα έντοκα γραμμάτια τρίμηνης και εξάμηνης διάρκειας ισχύει η 
απόφασή μας αρ. 31027/1011/31.3.1988. 

Επίσης για τα άληκτα έντοκα γραμμάτια δωδεκάμηνης διάρκειας 
και για το χρονικό διάστημα από την πιο πάνω ημερομηνία (30.6.88) 
μέχρι τη λήξη τους, ισχύει η απόφασή μας 31027/1011/ 
31.3.1988. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 16 Ιουνίου 1988 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝ.ΡΟΥΜΕΛΙΩΤΗΣ ΔΗΜ ΤΣΟΒΟΛΑΣ 


-♦- 

Αριθ. 37535/3771 (2) 

Παροχή εγγύησης ή αντεγγύησης του Δημοσίου για την κάλυψη ρυθμι- 
ζόμενων οφειλών μακροπρόθεσμων Τουριστικών δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 και των Ν. 400/76 
(άρθρο 6) και 1266/82 (άρθρο 8). 

2. Την απόφασή μας αριθμ. 40982/28.3.69 όπως τροποποιήθηκε, 
συμπληρώθηκε και ισχύει μέχρι σήμερα με την οποία δόθηκε η εγγύηση 
ή αντεγγύηση του Δημοσίου προς την ΕΤΒΑ μέχρι συνολικού ποσού 
δρχ. 3.000.000.000 πλέον τόκων κ.λπ. για την κατά περίπτωση ανά¬ 
λογη κάλυψη των δανείων που έχουν χορηγηθεί σε τουριστικές επιχει¬ 
ρήσεις απευθείας από την ΕΤΒΑ, ή με την εγγύησή της από άλλες Τρά¬ 
πεζες για την εκτέλεση διάφορων Τουριστικών έργων. 

3. Την πράξη του Διοικητή της Τράπεζας Ελλάδος αριθμ. 1270/ 
1.4.88 με την οποία: α) Καταργείται η προηγούμενη πράξη του αριθμ. 
655/30.12.85 που καθόριζε πλαίσιο ρυθμίσεων οφειλών βιώσιμων με¬ 
ταποιητικών, μεταλλευτικών, εξορυκτικών και ξενοδοχειακών επιχει¬ 
ρήσεων, με Τραπεζικά κριτήρια και β) καθορίζονται ρυθμίσεις οφειλών, 
ληξιπρόθεσμων και μη, βιώσιμων μεταποιητικών, μεταλλευτικών, εξο¬ 
ρυκτικών και ξενοδοχειακών επιχειρήσεων και συνεταιριστικών επιχει¬ 
ρήσεων και οργανώσεων. 

4. Το έγγραφο της ΕΤΒΑ αριθμ. 7929/22.4.88 με το οποίο ζήτησε 
την επέκταση της εγγύησης ή αντεγγύησης του Δημοσίου για την κά¬ 
λυψη των ανωτέρω οφειλών. 

5. Την απόφαση του Πρωθυπουργού και του Υπουργού Οικονομι¬ 
κών, αριθμ. 2389/ 13.2.8 < περί αναθέσεως αρμοδιοτήτων στον Υφυ¬ 
πουργό Οικονομικών, αποφασίζουμε: 

Εγκρίνουμε όπως η εγγύηση η αντεγγύηση του Δημοσίου που έχει 
δοθεί με την απόφασή μας αριθμ. 40982/28.3.69. όπως τροποποιή¬ 
θηκε, συμπληρώθηκε και ισχύει μέχρι σήμερα προς την ΕΤΒΑ μέχρι συ¬ 
νολικού ποσού δρχ. 3.000.000.000 πλέον τόκων κ.λπ. για την κατά 

περίπτωση ανάλογη κάλυψη των δανείων που έχουν χορηγηθεί σε του¬ 
ριστικές επιχειρήσεις απευθείας από την ΕΤΒΑ ή με την εγγύησή της 
από άλλες Τράπεζες για την εκτέλεση διάφορων τουριστικών έργων, 
ισχύσει και καλύψει τις οφειλές που θα προκόψουν από τη ρύθμιση που 
θα γίνει σύμφωνα με τα οριζόμενα στην πράξη του Διοικητή της Τράπε¬ 
ζας Ελλάδος αριθμ. 1270/1.4,88 και προέρχονται από τα ανωτέρω 
δάνεια. 

Κατά τα λοιπά, ισχύει η προαναφερόμενη απόφασή μας αριθμ. 
40082/28.3.69 όπως έχει τροποποιηθεί, συμπληρωθεί και ισχύει μέ¬ 
χρι σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουνίου 1988 

Ο ΥΦΥΠΟΥΡΓΟΣ 

ΣΠ. ΚΑΛΟΥΔΗΣ 

-♦- 

Αριθ. Α2β/15044 (3) 

Θέματα και τομείς μετεκπαίδευσης γιατρών ΕΣΤ για την ειδικότητα 
της Νεογνολογίας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
& ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των παρ. 1, 2 και 4 του άρθρου 32 του Ν. 1397/83 
(ΦΕΚ 143 Α’) 

β. Την αριθμ. Δ2β/οικ. 26307/28.8.86 (ΦΕΚ 722Β). 

γ. Την απόφαση της Ολομέλειας του Κεντρικού Συμβουλίου Τγείας 
με αριθμό 1/55ης/26.5.88 συνεδρίασης. 

δ. Τη 1554/7.12.87 κοινή απόφαση των Πρωθυπουργού και 
Υπουργού Υγείας, Πρόνοιας και Κοιν. Ασφ. (ΦΕΚ 705/Β/87), απο¬ 
φασίζουμε: 

1. Καθορίζουμε ως κατωτέρω τους τομείς και τα θέματα, καθώς και 
τα χρονικά όρια των εκπαιδευτικών κύκλων και τα εκπαιδευτικά κέντρα 
εξειδίκευσης για την ειδικότητα της Νεογνολογίας: 

α. Τομείς και θέματα εξειδίκευσης. 

- Ανατομία και Φυσιολογία Εμβρύου/Νεογεννήτου 

- Φυσιολογία / Παθοφυσιολογία κύησης/τοκετού 

- Αύξηση / Διάπλαση Νεογέννητου 

- Διατροφή νεογεννήτου 

- Νοσολογικές καταστάσεις και διαταραχές συστημάτων νεογεννή- 
των 

- Μεταβολικές διαταραχές νεογεννήτου 

- Στοιχεία Γενετικής 

- Στοιχεία Ψυχολογίας /Κοινωνικής Ιατρικής / Στατιστικής 

- Μακροχρόνια παρακολούθηση (ΓΟΕΕΟ^ -ϋΡ). 

- Στοιχεία Φαρμακολογίας / Φαρμακοκινητικής εμβρύου / νεογεν¬ 
νήτου 

, - Καρδιοαναπνευστική ανάνηψη (αναζωογόνηση) 

- Μακροχρόνια αναπνευστική υποστήριξη (μηχανικός αερισμός) 

- Συνεχής ηλεκτρομηχανική παρακολούθηση ζωτικών λειτουργιών 

(ΜΟΝ1ΤΟΚ) 

- Ολική παρεντερική «διατροφή 

- Επείγοντα και απειλητικά για τη ζωή των νεογεννήτων προβλή¬ 
ματα 

- Οργάνωση / Λειτουργία / Διοίκηση Μονάδας Εντατικής Νοση¬ 
λείας και αίθουσας τοκετού (από νεογνολογική σκοπιά). 

- Δεοντολογικά και νομικά προβλήματα 

- Θερμορρύθμιση νεογεννήτων / ουδέτερο θερμικό περιβάλλον 

- Οξεοβασική ισορροπία νεογεννήτου 

- Ιατρογενή προβλήματα νεογεννήτου 
Αναπνευστικό: 

- Διατήρηση ανοικτών αεροφόρων οδών/Διασωλήνωση της τρα¬ 
χείας (διαστοματική/διαρρινική) 

- Αερισμός με μάσκα και ασκό 

- Μηχανικός αερισμός με χρήση αναπνευστήρα (χρήση αναπνευστή¬ 
ρων) 

- Χρήση μεικτών 0 2 /αέρα - Θερ. υγραντήρων 

- Φυσιοθεραπεία αναπνευστικού / Τεχνική αναρρόφησης 

- Αντιμετώπιση όιαφυγής αέρα (πνευμοθώρακας, κ.λπ.) 

- Εφαρμογή σωστής οξυγονοθεραπείας 

- Ανάνηψη 
Κυκλοφορικό: 

- Παρακέντηση / καθετηριασμός περιφερικών αρτηριών 

- Καθετηριασμός ομφαλικών αγγείων 


- Παρακέντηση περικαρδίου 

- Χρήση φαρμάκων με επίδραση στο καρδιαγγειακό (ινοτροπικά. 
αγγειοδιασταλτικά, αντί υπερτασικά) 

- Καρδιακή ανάταξη 

- Χρήση διαλυμάτων για ενδοφλέβια χρήση 

- Χρήση αντλιών σταθερής έγχυσης υγρών 

- ΗΚΓ/υπερηχογραφία (στοιχεία) 

Κ.Ν.Σ.: 

- Οσφυονωτιαία / κοιλιακή παρακέντηση 

- Υπερηχογραφία εγκεφάλου (στοιχεία) 

Ουροποιητικό: 

- Αξιολόγηση λειτουργίας νεφρών 

- Αντιμετώπιση ολιγουρίας / ανουρίας (περιτοναϊκή κάθαρση). 
Γαστρεντ/κό - Ήπαρ: 

- Τοποθέτηση καθετήρων (οισοφάγο/στόμαχος/νήστιδα) 
Ανοσολογία: 

- Αξιολόγηση τιμών χολερυθρίνης 

- Χρήση χολερυθρινόμετρου 

- Χρήση αίματος και παραγόντων αίματος 

- Αφαιμαξομετάγγιση 

- Ερμηνεία και χρήση παραγόντων πήξης 
Λοιμώξεις: 

- Τεχνικές αποστείρωσης υλικού ΜΕΝ 

- Μέτρα προφύλαξης 

- Διαγνωστική και θεραπευτική προσέγγιση λοιμώξεων 
Μεταβολισμός: 

- Σίτηση / Διατροφή (γαστρικός/διαπυλωρικός καθετήρας) 
Διατροφή: 

- Ολική παρεντερική διατροφή 

- Παρακολούθηση και εκτίμηση μεταβολισμού και θρέψης 
Θερμορρύθμιση: 

- Διατήρηση ουδέτερου θερμικού περιβάλλοντος 

- Χρήση διάφορων τύπων θερμοκοιτίδων (ανοικτών - κλειστών - 
5ΕΚνθ - απλών) 

Εργαστήριο: 

- Χρήση και συντήρηση μηχανήματος (αναλυτού) αερίων αίματος 
ΜΕΝ: 

- Χρήση και συντήρηση αναλυτού Να, Κ, Οβ 

- Χρήση και συντήρηση μικροφυγόκεντρου και χολερυθρινομέ- 
τρου 

“ Χρήση υπερηχογράφου (ει δυνατόν). 

Ο εξειδικευμένος στη Νεογνολογία θα πρέπει να γνωρίζει και να 
εφαρμόζει αποτελεσματικά θεραπευτικές μεθόδους και τεχνικές που 
απαιτούνται στην αντιμετώπιση των βαρειά κυρίως πασχόντων νεογεν¬ 
νήτων. Είναι προφανές ότι θα πρέπει να μπορεί να χειρίζεται και τα κα¬ 
τάλληλα για τους πιο πάνω σκοπούς όργανα. 

β. Διάρκεια εξειδίκευσης. 

Για την εξειδικευση στη Νεογνολογία απαιτούνται η ειδικότητα της 
Παιδιατρικής και δύο (2) χρόνια μετεκπαίδευσης με πλήρη απασχόληση 
σε Νεογνολογικά Τμήματα που διαθέτουν Μονάδες Εντατικής Νοση¬ 
λείας Νεογεννήτων. Σε περίπτωση που το Νεογνολογικό Τμήμα βρίσκε¬ 
ται εκτός Μαιευτηρίου (π.χ. σε Παιδιατρικό Νοσοκομείο) τότε απαιτεί¬ 
ται 6μηνη εκπαίδευση σε Μαιευτήριο (κατά προτίμηση αρχικά) που 
μπορεί να διαθέτει και ΜΕΘ νεογνών. Στην περίπτωση αυτή εξειδικευ- 
μένος στην Εντατική Νοσηλεία Νεογνών. 

Εξειδικευση σε ΜΕΘ νεογνών θεωρείται και η πλήρης θητεία δύο (2) 
χρόνων σε ολοκληρωμένα νεογνολογικά τμήματα όπως προβλέπονται 
στο ΠΔ 87/27 (ΦΕΚ 32) 

Είναι αυτονόητο ότι οι υπηρετούντες γιατροί στα νεογνολογικά κέ¬ 
ντρα του εσωτερικού είναι κάτοχοι των βασικών αντικειμένων της νεο¬ 
γνολογίας. 

Ελλιπείς όμως γνώσεις νεογνολόγων σε εξειδικευμένα αντικείμενα 
της νεογνολογίας μπορούν να συμπληρώνονται με τη χορήγηση εκπαι¬ 
δευτικών αδειών για κέντρα του εσωτερικού, 

γ. Κέντρα εξειδίκευσης 

γ1· Κατάλληλα κέντρα εξειδίκευσης του εσωτερικού είναι: 

- Νοσοκομείο Παίδων «ΑΓΙΑ ΣΟΦΙΑ»: Α* και Β Νεογνολογικά 
τμήματα (ΕΣΥ) 

- Νοσοκομείο Παίδων «ΑΓΑ. ΚΥΡΙΑΚΟΥ»: Νεογνολογικό Τμήμα 
(Πανεπιστημιακό) 

- Μαιευτήριο «ΑΛΕΞΑΝΔΡΑ»: Νεογνολογικό τμήμα (ΕΣΥ) 

- Μαιευτήριο «ΜΑΡ. ΗΛΙΑΔΗ»: Νεογνολογικό τμήμα (ΕΣΥ) 

- Γ.Ν. Νοσ. «ΑΓΙΑ ΣΟΦΙΑ» Θεσ/κης: Νεογνολογικό τμήμα (ΕΣΥ) 

- Νεογνολογικό τμήμα (Πανεπιστημιακό). 

- Γ.Ν. Νοσ, ΙΩΑΝΝΙΝΩΝ: Νεογνολογικό Τμήμα (Πανεπιστη¬ 
μιακό). 

- Περ. Γεν. Νοσ. «ΑΓΙΟΣ ΑΝΔΡΕΑΣ» Πατρών: Νεογνολογικό 
Τμήμα (Παν/κό) 

- Γ. Νοσ. Νίκαιας Πειραιώς: Νεογνολογικό Τμήμα (ΕΣΤ) 

- Π. Γ. Νοσ. Αλεξανδρούπολης: Νεογνολογικό Τμήμα. 

γ2. Οι εξειδικευμένοι στη Νεογνολογία για την πληρέστερη μετεκ¬ 
παίδευση αλλά και τη διαμόρφωση σφαιρικότερης αντίληψης κατά το 
διάστημα των δύο (2) χρόνων, μπορούν να μετεκπαιδεύονται σε άλλα 
Νεογνολογικά τμήματα του εσωτερικού. 

Για την περαιτέρω εξειδίκευση σε ειδικά γνωστικά αντικείμενα της 
Νεογνολογίας (π.χ. ιατροί που ήδη έχουν μετεκπαιδευτεί στη Νεογνο¬ 
λογία στην Ελλάδα ή που έχουν συμπληρώσει σημαντικό μέρος της με¬ 
τεκπαίδευσής τους) είναι δυνατή η μετάβαση στο εξωτερικό σε συγκε¬ 
κριμένο Νεογνολογικό ή άλλο Κέντρο. 

γ3. Τα κέντρα εξειδίκευσης του εξωτερικού είναι στη διακριτική ευ¬ 
χέρεια του Κεντρικού Συμβουλίου Υγείας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Ιουνίου 1988 

Ο ΥΦΥΠΟΥΡΓΟΣ 

ΓΡΗΓΟΡΗΣ ΣΟΛΩΜΟΣ 

-♦- 

Αριθ. Φ43/οιχ.1135 (4) 

Αύξηση εισφορών και συντάξεων του Κλάδου Συντάξεως του ΤΣΜΕΔΕ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
& ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 14 του Ν. 1305/1982 για την κύρωση 
της Π.Ν,Π. «για την αύξηση των κατωτάτων ορίων και λοιπών συντά¬ 
ξεων του ΙΚΑ». 

2. Τις διατάξεις του άρθρου 30 του Ν. 1027/80, όπως αυτές αντι- 
καταστάθηκαν και συμπληρώθηκαν με το άρθρο 7 του Ν. 1275/82 και 
τις διατάξεις του άρθρου 43 του Ν. 1469/84 (ΦΕΚ 111 Α’). 

3. Τις διατάξεις των άρθρων 23, 24 και 27 του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ 137/26.7.85 τ.Α’). 

4. Την αριθμ. 1358/2.10.87 απόφαση του Πρωθυπουργού και του 
Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινωνικών Ασφαλί¬ 
σεων» (ΦΕΚ 535/5.10.87 τ.Β’). 

5. Τις διατάξεις του Π.Δ. 105/88 (ΦΕΚ 46/15.3.1988 τ.Α’). 

6. Τη γνώμη του Δ.Σ. του ΤΣΜΕΔΕ που διατυπώθηκε στις 3754/ 
10.9.87 και 3789/15.3.88 συνεδριάσεις του, αποφασίζουμε: 

1. Ορίζεται ως τεκμαρτός μισθός πάνω στον οποίο θα υπολογίζονται 
οι εισφορές των ασφαλισμένων του Ταμείου Συντάξεως Μηχανικών και 
Εργοληπτών Δημοσίων Έργων (ΤΣΜΕΔΕ) προς τον Κλάδο Σύνταξης 
αυτού, ο βασικός μισθός δημοσίου υπαλλήλου με 2ο βαθμό, όπως αυτός 
διαμορφώθηκε με τη Φ. 43/1007/12.5.1987 (ΦΕΚ 239/ 
15.5.1987 τ.Β’) τελευταία απόφαση του Υπουργού Κοινωνικών Ασφα¬ 
λίσεων προσαυξημένος κατά ποσοστό 20% από την πρώτη του επόμε¬ 
νου μήνου της δημοσίευσης αυτής της απόφασης στην Εφημερίδα της 
Κυβερνήσεως. 

2. Ορίζεται ως τεκμαρτός μισθός πάνω στον οποίο θα υπολογίζονται 
από 1.1.1988 οι συντάξεις των συνταξιούχων του κλάδου Κύριας Σύ¬ 
νταξης του ΤΣΜΕΔΕ, ο βασικός μισθός δημοσίου υπαλλήλου με 2ο 
βαθμό, όπως αυτός διαμορφώθηκε με τη Φ43/1007/12.5.87 (ΦΕΚ 
239/15.5.1987 τ.Β’) τελευταία απόφαση του Υπουργού Κοινωνικών 
Ασφαλίσεων προσαυξημένος κατά ποσοστό 12%. 

3. Ανακαθορίζονται από 1.1.1988 τα κατώτατα όρια συντάξεως 
λόγω γήρατος από 17/35 σε 20/35, αναπηρίας από 17/35 σε 18/35 
και λόγω θανάτου από 14/35 σε 15/35, του από την προηγούμενη 
παράγραφο οριζόμενου ποσού. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Ιουνίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΠΑΝΝΗΣ 


Αριθ. 6017/6/332β (5) 

Διαπίστωση απρόβλεπτων και επειγουσών αναγκών του Υπουργείου 
Δημόσιας Τάξης σε Μεταφραστές. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/84 «Οργανισμός Υπουργείου Δημό¬ 
σιας Τάξης». 

2. Τις διατάξεις του Π.Δ. 582/84 «Σύσταση, Οργάνωση και Λει¬ 
τουργία των Κεντρικών και Περιφερειακών υπηρεσιών του Υ.Δ.Τ.». 

3. Τις διατάξεις του άρθρου 5 του κεφ. Β' του Ν. 993/79 «περί του 
επί συμβάσει εργασίας Ιδιωτικού Δικαίου προσωπικού του Δημοσίου 
κ.λπ.». 

4. Το γεγονός ότι το Υ.Δ.Τ. υποχρεούται να οργανώσει στην Αθήνα 
συσκέψεις εκπροσώπων όλων των κρατών μελών της Ε.Ο.Κ. για θέ¬ 
ματα της αρμοδιότητάς του, κατά την περίοδο ανάληψης της Προεδρίας 
της Ε.Ο.Κ. από τη χώρα μας (Β' εξάμηνο έτους 1988). 

5. Το γεγονός ότι οι ανάγκες του Υπουργείου Δημ. Τάξης σε μετα¬ 
φραστές κατά την Προεδρία της Ε.Ο.Κ. από την Ελλάδα δεν μπορούν 
να καλυφθούν από το υπηρετούν προσωπικό, αποφασίζουμε: 

Διαπιστώνουμε τις απρόβλεπτες και επείγουσες ανάγκες του Υπουρ¬ 
γείου Δημ. Τάξης σε Μεταφραστές, λόγω ανάληψης της Προεδρίας της 
Ε.Ο.Κ. από την Ελλάδα κατά το Β’ εξάμηνο του έτους 1988, οπότε και 
θα πραγματοποιηθούν συσκέψεις εκπροσώπων όλων των κρατών με¬ 
λών σε θέματα αρμοδιότητας του. 

Οι ανάγκες αυτές θα καλυφθούν με την πρόσληψη τεσσάρων (4) με¬ 
ταφραστών - τριών (3) Γαλλικής και ενός (1) Αγγλικής γλώσσας - για 
έξι (6) μήνες. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Ιουνίου 1988 

Ο ΥΠΟΥΡΓΟΣ 

ΑΝΤΩΝΗΣ ΔΡΟΣΟΓΙΑΝΝΗΣ 
-♦- 

Αριθ. 43583/2344 (6) 

Παράταση της προβλεπόμενης από το άρθρο 22 παρ. 1 του αριθ. 93/ 
1987 π. δ/τος προθεσμίας. 

Ο ΥΠΟΥΡΓΟΣ ΠΕΡΙΒΑΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το αριθ. 93/1987 π. δ/γμα «Αναμόρφωση και ενοποίηση της νο¬ 
μοθεσίας για τους οικοδομικούς συνεταιρισμούς, τρόπος οργάνωσης 
διοίκησης και λειτουργίας αυτών και πολεοδόμηση εκτάσεων οικοδομι¬ 
κών συνεταιρισμών και οικοδομικών οργανισμών» (ΦΕΚ 52/Α) και ει¬ 
δικότερα το άρθρο 22 παρ. 1. 

2. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137Α) και ειδικότερα το άρθρο 23 παρ. 1. 

3. Την αριθ. Υ. 1291/87 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

4. Την αριθ. Υ. 1436/15.10.87 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος. 
Χωροταξίας και Δημοσίων Έργων Μανόλη ΓΙαπαστεφανάκι» (ΦΕΚ 
549/Β/16.10.87). 

5. Το γεγονός ότι εκκρεμεί σημαντικός αριθμός παλαιών Οικοδομι¬ 
κών Συνεταιρισμών, οι οποίοι μέχρι και σήμερα δεν έχουν υποβάλει 
αναμορφωμένο σύμφωνα με την παρ. 1 του άρθρου 22 του αριθ. 93/87 
π. δ/τος καταστατικό για έγκριση, αποφασίζουμε: 

Παρατείνεται η προθεσμία για την προσαρμογή των καταστατικών 
των υπαρχόντων οικοδομικών Συνεταιρισμών για ένα ακόμη χρόνο 
από τη λήξη της και ειδικότερα μέχρι τις 16.4.1989. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(1 απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 15 Ιουνίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
- φ - 

Αρ ιθ. Ε7/13 99 (") 

Συγκρότηση Αντιπροσωπευτικής Συνέλευσης της Δ.Ε.Θ. Λ.Ε. έτους 

1988. 

Ο ΥΠΟΥΡΓΟΣ ΕΜΠΟΡΙΟΥ 

Εχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το άρθρο 13 του Ν. 735/77 «περί ιδρύσεως Ανωνύμου Εταιρείας 
υπό την επωνυμία «ΔΙΕΘΝΗΣ ΕΚΘΕΣΗ ΘΕΣ/ΝΙΚΗΣ Α.Ε.»». 

3. Το ΓΙ.Δ. 437/85 «Καθορισμός και κατανομή αρμοδιοτήτων των 
Υπουργείων». 

4. Το Π.Δ. 607/76 «Περί Οργανισμού του Υπουργείου Εμπορίου». 

5. Τη με αριθ. Ε7/1021/19.5.1987 απόφαση του Υπουργού 
Εμπορίου «περί συγκροτήσεων Αντιπροσωπευτικής Συνέλευσης της 
Δ.Ε.Θ. Α.Ε. έτους 1987». 

6. Τα με αριθ. 12002/18.5.1988 και 13944/10.6.88 έγγραφα 
της ΔΕΘ Α.Ε.. αποφασίζουμε: 

Ορίζουμε τον Πρόεδρο και τα μέλη της Αντιπροσωπευτικής Συνέλευ¬ 
σης ΔΕΘ Α.Ε.» έτους 1988 ως εξής: 

Μπαλτάς Αλέξανδρος. Γεν. Γραμματέας Εξωτερικού Εμπορίου. 

Τασιός Αριστείδης. Δ/ντής με βαθμό 3ο του Κλάδου ΑΤ/1 Εφορια¬ 
κών της Οικονομικής Εφορίας Φ.Α.Ε. Θεσ/νίκης. 

Δολμάς Βασίλης του Μιχαήλ. Πρόεδρος του Δ.Σ. της Δ.Ε.Θ. Α.Ε, 

Δημαρέλος Βασίλης του Γεωογίου, Αντιπρόεδρος του Δ.Σ. της ΔΕΘ 
Α.Ε. 

ΙΙρούσαλη Χρύσα του Θεοδώρου, μέλος του Δ.Σ. της Δ.Ε.Θ. Α.Ε, 

Φατούρος Δημήτριος του Αποστόλου. Πρύτανης Αριστ. Πανεπιστη¬ 
μίου Θεσ/νίκης. 

Κούβελας Σωτήρης του Δημητρίου, Δήμαρχος Θεσ/νίκης. 

Τζαμαργιουδάκης Ιωάννης του Αντωνίου, Δ/ντής Κεντρικού Υποκ. 
Τράπεζας της Ελλάδας. 

Παπαδόπουλος Φίλιππος του Γεωργίου, Δ/ντής Κεντρικού Υποκ. 
Εθνικής Τράπεζας της Ελλάδας. 

ΐαυρίδης Νικόλαος του Ιωάννη. Δ/ντής Κεντρικού Υποκ. Αγροτικής 
Τράπεζας. 

Γρηγοριάδης Σωτήριος του Αλεξάνδρου, Δ/ντής Κεντρικού Υποκ. 
Ε.Τ.Β.Λ. 

Αργυρός Στέλιος του Αλεξάνδρου, Πρόεδρος του Συνδέσμου Ελληνι¬ 
κών Βιομηχανιών. 

Μπακατσέλος Αλέξανδρος του Κων/νου. Πρόεδρος Συνδέσμου Βιομ. 
Βορ. Ελλάδας. 

Γραβάνης Κων/νος του Θωμά. Πρόεδρος Εμπορικού Συλλόγου 
Θεσ/νίκης με τριετή θητεία η οποία θα λήξει το έτος 1991. 

Τζένας Ιωάννης του Νικολάου, Πρόεδρος Ομοσπονδίας Βιοτεχνών 
Θεσ/νίκης με τριετή θητεία η οποία θα λήξει το έτος 1991. 

Ποζρικίδης Αριστείδης του Σάββα. Πρόεδρος Ομοσπονδίας Επαγ- 
γελματιών Θεσ/νίκης, με τριετή θητεία η οποία θα λήξει το έτος 1991. 

Παρασκευόπουλος Παρασκευάς του Νικολάου. Πρόεδρος Εργατικού 
Κέντρου Θεσ/νίκης. 

Χατζηχριστόδουλος Αναστάσιος του Αντωνίου. Πρόεδρος Ομοσπον¬ 
δίας Γεωργ. Συνεταιρισμών Θεσ/νίκης. 

Νάσλας Χαράλαμπος του Νικολάου. Πρόεδρος Δικηγορικού Συλλό¬ 
γου Θεσ/νίκης. 

Σιούλης Αθανάσιος. Αντιπρόεδρος ΓΣΕΕ. 

Χατζηπέτρος Αργύρης. Γεν. Γραμματέας Υπουργείου Βορ. Ελλάδος. 

Κωνσταντινίδης Παντελής του Θεοφάνη. Πρόεδρος Εμπορικού και 
Βιομηχανικού Επιμελητηρίου Θεσ/νίκης. 

Με την παρούσα απόφαση καταργείται η με αριθ. Ε7/1021/ 
19.5.1987 απόφαση του Υπουργού Εμπορίου. 

Η απόφαση αυτή, που η ισχύς της αρχίζει από την υπογραφή της. να 
δημοσιευθεί στην Εφημερίδα της Κυβερνήσεως. 

Αθήνα. 16 Ιουνίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 


Αριθ. Β1/7841 (8) 

Διαβάθμιση θέσεων του Γραφείου του 1 εν. Γρρμματέα της Γεν. Γραμ¬ 
ματείας Εξωτερικού Εμπορίου και καθορισμός των καθηκόντων των 
υπαλλήλων που θα νπηρετούν στις θέσεις αυτές. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις το: Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις τον Π.Δ. 607/76 «περί Οργανισμού του Υπουρ¬ 
γείου Εμπορίου». 

3. Τις διατάξεις τον Γί.Λ. 611/77 «περί κωδικοποιήσεως εις ενιαίο 
κείμενο κ.λπ.». 

4. Τις διατάξεις το·> άρθρου 2 του Γί.Δ. 234/88 «Σύσταση και Οργά¬ 
νωση Γενικής Γραμμ Εξωτερικού Εμπορίου», αποφασίζουμε: 

1. Διαβαθμίζουμε ·: ,ς (3) θέσεις διοικητικών υπαλλήλων, που 

συστάθηκαν στο Γραφ-Γιο του Γεν. Γραμματέα της Γεν. Γραμματείας 
Εξωτερικού Εμπορίου, με τις διατάξεις του άρθρου 2 του Π.Δ. 234/88, 
ως ακολούθως: 

α. Μία (1) θέση με βαθμό Α’ του Κλάδου ΓΙΕ Διοικητικών Υπαλλή¬ 
λων 

β. Δύο (2) θέσεις με βαθμούς Γ’ - Α’ του Κλάδου ΔΕ Διοικητικών 
Υπαλλήλων. 

2. Καθορίζουμε τα καθήκοντα των υπαλλήλων που θα υπηρετούν με 
απόσπαση στις παραπάνω θέσεις, ως ακολούθως: 

α. Ο υπάλληλος που θα υπηρετεί στη θέση του Κλάδου ΠΕ Διοικητι¬ 
κών Υπαλλήλοον: 

- Θα συντονίζει τις ενέργειες των άλλων υπαλλήλων που υπηρετούν 
στο Γραφείο του Γεν. Γραμματέα της Γεν. Γραμματείας Εξωτερικού 
Εμπορίου, με εξαίρεση τις περιπτώσεις για τις οποίες παίρνουν εντολές 
κατ’ ευθείαν από το Γεν. Γραμματέα. 

- Θα κατανέμει το συνολικό έργο του Γ ραφείου μεταξύ των υπαλλή¬ 
λων του Γραφείου. 

- Θα φροντίζει για όλα τα θέματα Οικονομικής και διοικητικής μέρι¬ 
μνας, που αφορούν το προσωπικό του Γραφείου. 

- Θα υπογράφει τα διάφορα έγγραφα που θα έχουν σχέση με τη λει¬ 
τουργικότητα του Γραφείου.. 

~ Θα λαμβάνει γνώση της προς τον Γεν. Γραμματέα απευθυνόμενης 
αλληλογραφίας, θα τον ενημερώνει σχετικά και θα φροντίζει για την πε¬ 
ραιτέρω προώθησή της. 

- Θα προΐσταται των δύο άλλων υπαλλήλων που θα υπηρετούν στις 
δύο άλλες θέσεις του Κλάδου ΔΕ Διοικητικών Υπαλλήλων. 

β. Οι υπάλληλοι που θα υπηρετούν στις δύο (2) θέσεις του Κλάδου ΔΕ 
Διοικητικών Υπαλλήλων: 

- Θα παραλαμβάνουν. θα αποσφραγίζουν, θα πρωτοκολλούν και θα 
παραδίδουν την αλληλογραφία στον υπάλληλο του Κλάδου ΠΕ. 

- Θα φροντίζουν για τη διεκπεραίωση της εξερχόμενης αλληλογρα¬ 
φίας και την τακτοποίηση του Αρχείου. 

- Θα φροντίζουν για ό,τι αφορά την επικοινωνία του Γενικού Γραμ- 
ματέα με βουλευτές, εκπροσώπους κοινωνικών φορέων, δημόσιους γε¬ 
νικά λειτουργούς και πολίτες, καθώς και θα μεριμνούν για την εκπλή¬ 
ρωση των εθιμοτυπικών υποχρεώσεών του. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα. 16 Ιουνίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 

-♦- 

Αριθ. 090/17 (9) 

Τροποποίηση απόφασης ανάθεσης αρμοδιοτήτων στους Υποδιοικητές 
του Ι.Κ.Α. 

Ο ΔΙΟΙΚΗΤΗΣ ΤΟΥ ΙΚΑ 

Έχοντας υπόψη: 

1. Τις διατάξεις: 

α. Του άρθρου 4, παρ. 1 εδαφ. ιδ’ του Ν.Δ. 2698/53, όπως αυτό 
αντικαταστάθηκε με το άρθρο 8 του Ν. 3210/55. 
β. Του άρθρου 15 του Ν. 1573/85. 
γ. Των άρθρων 4, παρ. 2 και 3 του Ν.Δ. 2698/53. 
δ. Των άρθρων 2, παρ. 2 και 5 του Ν.Δ. 3710/57, όπως αντικατα- 
στάθηκαν με το άρθρο 5 του Ν. 861/79. 

2. Τις αποφάσεις μας με αριθμ. 090/1/10.2.83 (ΦΕΚ 67/Β’/83) 
και 090/15/9.2.88 (ΦΕΚ 107/Β’/88). 

3. Την αναγκαιότητα της συντόμευσης των διαδικασιών λειτουργίας 
των υπηρεσιακών μονάδων του Ιδρύματος, αποφασίζουμε: 

Αντικαθιστούμε το άρθρο I της απόφασης 090/1/10.2.83, όπως 
αυτό έχει τροποποιηθεί με την απόφαση 090/15/9.2.88, ως ακολού¬ 
θως: 


«Άρθρο 1 

Στους Υποδιοικητές του Ιδρύματος 

Αναθέτουμε, κατά Υποδιοικητή, την άσκηση των κατωτέρω αρμο¬ 
διοτήτων. εκτός αν μ' αυτές ρυθμίζονται θέματα, με τα οποία χαράσσε- 
ται η γενική πολιτική του Ιδρύματος. 

I. Υποδιοικητή Κυριάκο Καρυστινό 

α. Επί θεμάτων των κατωτέρω Διευθύνσεων της Διοίκησης: 

(1) Υγειονομικού Προσωπικού (εκτός των θεμάτων που αφορούν 
προσλήψεις και μεταθέσεις). 

(2) Οργάνωσης και Μεθόδων 

(3) Μηχανογραφικών Εφαρμογών 

(4) Μηχανογραφικής Εξυπηρέτησης 

(5) Επιμελητείας 

(6) Εφοδιασμού 

(7) Στέγασης και Ακίνητης Περιουσίας 

(8) Τεχνικής 

(9) Αποθηκών 

(10) Υγειονομικών Υπηρεσιών 

(11) Νοσοκομειακής Περίθαλψης. 

β. Την έγκριση των πρακτικών γνωμοδοτήσεων της Νομικής Διεύ¬ 
θυνσης. πλην αυτών που αφορούν θέματα των Υπηρεσιών αρμοδιότητας 
του άλλου Υποδιοικητή. 

γ. Επί θεμάτων αρμοδιότητας του άλλου Υποδιοικητή στην περί¬ 
πτωση απουσίας, κωλύματος ή ελλείψεώς του. 

Π. Υποδιοικητή Νικόλαο Τσίτσα 

α. Επί θεμάτων των κατωτέρω Διευθύνσεων της Διοίκησης: 

(1) Ασφάλισης 

(2) Εσόδων 

(3) Ειδικής Υπηρεσίας Ελέγχου Εσόδευν ΙΚΑ 

(4) Μελετών 

(5) Συντάξεων Προσωπικού Νομικών Προσώπων Δημοσίου Δικαίου 

(6) Φαρμακευτικής 

(7) Χημικής 

(8) Υγιεινής και Πρόνοιας 

(9) Αναπηρίας και Επαγγελματικής Αποκατάστασης 

(10) Διεθνών Σχέσεων. 

β. Επί θεμάτων των Ταμείων Είσπραξης Εσόδων ΙΚΑ. 
γ. Την έγκριση των πρακτικών γνωμοδοτήσεων της Νομικής Διεύ¬ 
θυνσης επί θεμάτο^ν των παραπάνω Υπηρεσιών. 

δ. Επί θεμάτων αρμοδιότητας του άλλου Υποδιοικητή στην περί¬ 
πτωση απουσίας, κευλύματος ή ελλείψεώς του». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Ιουνίου 1988 
Ο Διοικητής 
ΦΟΙΒΟΣ ΙΩΑΝΝΙΔΗΣ 


♦ 


Αρ ιθ. 23939 (10) 

Διαπίστωση σύστασης θέσεων εισπρακτόρων στο Ε.Β.Ε. Αθηνών. 


Η Δ.Ε. 

ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ 
ΕΠΙΜΕΛΗΤΗΡΙΟΥ ΑΘΗΝΩΝ 


Με τη 19870/17.5.88 πράξη της ΔΕ του ΕΒΕΑ, που εκδόθηκε 
σύμφωνα με τις κείμενες διατάξεις, διαπιστώνεται ότι συστάθηκαν τρεις 
προσωρινές θέσεις εισπρακτόρων. με σχέση εργασίας ιδιωτικού δικαίου 
αόριστου χρόνου, οι οποίες θα καταργηθούν αυτοδίκαια μόλις κενωθούν 
με οποιοδήποτε τρόπο. (Εγκριτικό έγγραφο Υπουργείου Εμπορίου Κ1- 
2193/1.6.1988). 


Αθήνα, 17 Μαΐου 1988 

Ο Πρόεδρος της Δ.Ε. 
ΑΝΔΡΕΑΣ ΚΥΡΪΑΖΗΣ 


Αριθ. 111 (11) 

Σύσταση θέσης καθαρίστριας στο Επαγγελμ. Επιμελητ. Θεσ/νίκης. 


Η Δ.Ε. ΤΟΥ ΕΠΑΓΓΕΛΜΑΤΙΚΟΥ 
ΕΠΙΜΕΛΗΤΗΡΙΟΥ ΘΕΣΣΑΛΟΝΙΚΗΣ 


Με την 111/25.5.1988 πράξη της Διοικητικής Επιτροπής του 
Ε.Ε.Θ. που εκδόθηκε σύμφωνα με το Ν. 1558/85, το Π.Δ. 607/76 το 
Ν. 993/79, το Ν. 1746/88, τη 18986/893/77(ΦΕΚ 217/Β/77) 
απόφαση, το 15/5.4.88 πρακτικό γνωμάτευσης του Κοινού Υπηρεσια¬ 
κού Συμβουλίου Υπαλλήλων Ν.ΙΙ.Δ.Δ. Θεσ/νίκης, συνιστάται στο 
Επαγγελματικό Επιμελητήριο Θεσ/νίκης μία (1) προσωρινή θέση κα¬ 
θαρίστριας με σχέση εργασίας ιδιωτικού δικαίου αόριστου χρόνου σε 
εφαρμογή των διατάξεων του άρθρ. 20 του Ν. 1476/88. 

Η παραπάνω θέση θα καταργηθεί αυτοδίκαια, μόλις κενωθεί με 
οποιοδήποτε τρόπο (Αριθ. εγκριτικής απόφασης του Υπουργείου Εμπο¬ 
ρίου Κ 1-79/3.6.88). 

Θεσσαλονίκη, 25 Μαΐου 1988 
Ο Πρόεδρος της Δ.Ε. 

ΝΙΚΟΛΑΟΣ ΑΥΓΕΡΙΝΙΔΗΣ 


♦ 


Αριθ. 7300 


( 12 ) 


Ψήφιση νέου Ο.Ε.Υ. του Δήμου Ναυπλιέων Ν. Αργολίδας 


Η ΝΟΜΑΡΧΗΣ ΑΡΓΟΛΙΔΑΣ 


Έχοντας υπόψη: 

1. Τις διατάξεις: 

α) Του άρθρου 12 του Ν. 1 188/81 «περί κυρώσεως του κώδικος 
περί καταστάσεως προσωπικού Οργανισμών Τοπικής Αυτ/σης». 

β) Του Ν. 1586/86 «Βαθμολογική διάρθρωση των θέσεων του Δη¬ 
μοσίου, Ν.ΙΙ.Δ.Δ. και των Οργανισμών Τοπικής Αυτοδιοίκησης». 

γ) Του II. Δ.37α/26.1.87 «Μερική επέκταση διατάξεων που ισχύ¬ 
ουν για τους δημόσιους υπαλλήλους και τους υπαλλήλους των άλλων 
νομικών προσώπων δημοσίου δικαίου και στους υπαλλήλους των ΟΤΑ 
και προσαρμογή διατάξεων στις ρυθμίσεις του Ν. 1586/1986», και 

δ) Του άρθρου 153 του Δ.Κ.Κ. (Π.Δ/γμα 76/85). 

2. Την αριθμ. 36/88 απόφαση του Δημοτικού Συμβουλίου Ναυ¬ 
πλιέων σχετικά με την ψήφιση νέου Ο.Ε.Υ. της Κοινότητας σύμφωνα με 
τις διατάξεις του Ν. 1586/1986. 

3. Τη σύμφωνη γνώμη του Υπηρεσιακού Συμβουλίου του άρθρ. 14 
παρ. α του Ν. 1586/86 που διατυπώθηκε στο αριθμ. 3/5.5.88 πρα¬ 
κτικό συνεδρίασης (θέμα 9ο), αποφασίζουμε: 

Εγκρίνουμε την αριθμ. 36/88 απόφαση του Δ.Σ. Ναυπλιέων με την 
οποία ψηφίζεται νέος Ο.Ε.Υ. του Δήμου σύμφωνα με τις διατάξεις του 
Ν. I 586/1 986 και ο οποίος στο εξής θα εμφανίζει την κατωτέρω διάρ¬ 
θρωση και διαβάθμιση: 


Άρθρο 1 

Οι Υπηρεσίες του Δήμου διαρθρούνται ως κατωτέρω: 

1. Διεύθυνση Διοικητικών και Οικονομικών Υπηρεσιών: 
α. Τμήμα Διοικητικό 

β. Τμήμα Οικονομικό 

2. Γραφείο Τεχνικής Υπηρεσίας 

3. Γραφείο Καθαριότητας 

4. Υπηρεσία ύδρευσης 

5. Υπηρεσία αποχέτευσης 

6. Υπηρεσία Κήπων - πρασίνου 

7. Υπηρεσία Ηλεκτροφωτισμού 

8. Υπηρεσία καθαρισμού Δημ. Κτιρίων 

9. Υπηρεσία Οδοποιίας 

10. Υπηρεσία καλλιτεχνικών εκδηλώσεων - Εορτών 

11. Γραφείο Ειδικού συνεργάτη. 

Άρθρο 2 

Κατηγορίες και κλάδοι προσωπικού 

Οι θέσεις των τακτικών υπαλλήλων του Δήμου διακρίνονται στις εξής 
κατηγορίες: 

α. Πανεπιστημιακής εκπαίδευσης (Π.Ε.) 
β. Τεχνολογικής Εκπαίδευσης (Τ.Ε.) 
γ. Δευτεροβάθμιας Εκπαίδευσης (Δ.Ε.) 
δ. Υποχρεωτικής Εκπαίδευσης (Υ.Ε.) 

1) Στην κατηγορία Πανεπιστημιακής εκπαίδευσης (Π.Ε.) υπάγονται 
οι εξής κλάδοι: 

α) Κλάδος ΠΕΙ Διοικητικού 
β) Κλάδος ΠΕ3 Πολιτικών Μηχανικών. 

2) Στην κατηγορία Τεχνολογικής Εκπαίδευσης (Τ.Ε.) υπάγεται ο 
εξής κλάδος: 

α) Κλάδος ΤΕ5 Τεχνολόγων (Τοπογράφος Μηχανικός). 

3) Στην κατηγορία Δευτεροβάθμιας εκπαίδευσης (Δ.Ε.) υπάγονται οι 
εξής κλάδοι: 

α) Κλάδος ΔΕΙ Διοικητικού 
β) Κλάδος ΔΕ5 Δομικών έργων 
γ) Κλάδος ΔΕΙ5 Δημοτικών εισπρακτόρων 
δ) Κλάδος ΔΕ24 Ηλεκτρολόγων 
ε) Κλάδος ΔΕ29 Οδηγών Αυτ/των 
στ) Κλάδος ΔΕ30 Τεχνικός. 

4) Στην κατηγορία Υποχρεωτικής Εκπαίδευσης (Τ.Ε.) υπάγονται οι 
εξής κλάδοι: 

α) Κλάδος ΥΕ1 Κλητήρων - θυρωρών - γενικών καθηκόντων 
β) Κλάδος ΥΕ2 επιστάτου καθ/τας 
γ) Κλάδος ΤΕ16 εργατών γενικά. 

Άρθρο 3 

1. Αριθμός θέσεων κατά κλάδους 

α) Ο Κλάδος ΠΕΙ Διοικητικός περιλαμβάνει δύο (2) θέσεις με βαθ¬ 
μούς Γ'-Α’ 

β) Ο Κλάδος ΠΕ3 Πολιτικών Μηχανικών περιλαμβάνει μία (1) θέση 
με βαθμούς Γ’-Α’ 

γ) Ο Κλάδος ΤΕ5 Τεχνολόγων (Τοπογράφου Μηχανικού) περιλαμ¬ 
βάνει μία (1) θέση με βαθμούς Γ’-Α' 

δ) Ο Κλάδος ΔΕΙ Διοικητικού περιλαμβάνει δεκαπέντε (15) θέσεις 
με βαθμούς Γ’-Α' 

ε) Ο Κλάδος ΔΕ5 Δομικών Έργων περιλαμβάνει μία (1) θέση με 
βαθμούς Γ’-Α’ 

στ) Ο Κλάδος ΔΕ 15 Δημοτικών Εισπρακτόρων περιλαμβάνει δύο (2) 
θέσεις με βαθμούς Γ'-Α’ 

ζ) Ο Κλάδος ΔΕ24 Ηλεκτρολόγων περιλαμβάνει δύο (2) θέσεις με 
βαθμούς Γ’-Α’ 

η) Ο κλάδος ΔΕ29 Οδηγών Αυτ/των περιλαμβάνει τέσσερις (4) θέ¬ 
σεις με βαθμούς Γ'-Α’ 

θ) Ο Κλάδος ΔΕ30 Τεχνικός περιλαμβάνει έξι (6) θέσεις, δύο (2) 
υδραυλικοί, μία (1) τεχνίτη ξυλουργού, μία (1) τεχνίτη αποχ/σεως, μία 
(1) τεχνίτη κήπων και μία (1) τεχνίτη οδοποιίας 

ι) Ο Κλάδος ΤΕ1 κλητήρων, θυρωρών, γενικών καθηκόντων περι¬ 
λαμβάνει δύο (2) θέσεις με βαθμούς Δ'-Β’ 
ια) Ο Κλάδος ΥΕ2 επιστάτου καθαριότητας περιλαμβάνει μία (1) θέση 
με βαθμούς Δ’-Β’ 

ιβ) Ο Κλάδος ΥΕ16 εργατών γενικά περιλαμβάνει τριάντα έξι (36) θέ¬ 
σεις (ειδικότερα δεκαοκτώ (18) θέσεις εργατών καθ/τας, πέντε (5) θέ¬ 
σεις εργατών υδρεύσεως, πέντε (5) θέσεις εργατών αποχ/σεως, πέντε 
(5) θέσεις εργατών κήπων - πρασίνου, τρεις (3) θέσεις εργατών οδο¬ 
ποιίας). 

2. Προσωποπαγείς θέσεις Δημοσίου Δικαίου που κατέχονται βάσει 
του Ν. 1476/84: 

α) Κλάδος ΔΕ30 Υδραυλικών περιλαμβάνει δύο (2) θέσεις με βαθ¬ 
μούς Γ’-Α’ 

β) Κλάδος ΔΕ24 Ηλεκτρολόγων περιλαμβάνει μία (1) θέση με βαθ¬ 
μούς Γ'-Α’ 

γ) Κλάδος ΔΕ29 οδηγών αυτ/του καθ/τας περιλαμβάνει μία (1) 
θέση με βαθμούς Γ’-Α' 

δ) Κλάδος ΥΕ 16 εργατών γενικά περιλαμβάνει δέκα (10) θέσεις (ερ¬ 
γάτες καθ/τας θέσεις δύο (2), υδρεύσεως πέντε (5), αποχ/σεως μία (1), 
κήπων δύο (2)). 

Οι πιο πάνω θέσεις όταν με οποιονδήποτε τρόπο κενωθούν, καταρ- 
γούνται. 

Άρθρο 4 

Προσωπικό με σχέση εργασίας Ιδιωτικού Δικαίου Ν. 1476/1984 

Το προσωπικό με σχέση εργασίας I. Δικαίου αόριστου χρόνου ορίζε¬ 
ται κατά ειδικότητα ως εξής: 

1) Οδηγοί Αυτ/του καθ/τας θέσεις δύο (2) 

2) Πρακτικός μηχ/κός Γ τάξεως θέση μία (1) 

3) Τεχνίτης οδοποιίας θέση μία (1) 

4) Υδραυλικός θέση μία (1) 

5) Εργάτες καθ/τας θέσεις έξι (6) 


6) Εργάτες Υδρεύσεως θέσεις δύο (2) 

7) Εργάτες Αποχ/σεως θέση μία (1) 

8) Εργάτες Κήπων θέση μία (1) 

9) Εργάτες Οδοποιίας θέση μία (1) 

10) Εργάτες Δημ. Φωτισμού θέση μία (1) με τρίωρη απασχόληση 

11) Καθαρίστριες Δημοτικών κτιρίων θέσεις τρεις (3) με τρίωρη απα¬ 
σχόληση 

12) Ειδικός συνεργάτης θέση μία (1) του Ν. 1416/84 άρθρο 67. 

Οι πιο πάνω θέσεις υπό στοιχεία 1 και 9 όταν με οποιονδήποτε τρόπο 

κενωθούν, καταργούνται. 

Άρθρο 5 

Προϊστάμενοι οργανικών μονάδων 

Ορισμός προϊσταμένου: 1) Στη Διεύθυνση Διοικητικών και Οικονομι¬ 
κών Υπηρεσιών του Δήμου θα προΐσταται υπάλληλος του Κλάδου ΠΕΙ 
Διοικητικού, 2) Στα Τμήματα Διοικητικού και Οικονομικού προΐστα- 
νται υπάλληλοι κλάδου ΠΕΙ και ΔΕ Διοικητικού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ναύπλιο, 6 Ιουνίου 1988 
Η Νομάρχης 
ΜΑΡΘΑ ΣΗΜΑΝΤΩΝΗ 

-- ♦ - 

Αριθ. Α. 17899 (13) 

Ψήφιση Ο.Ε.Υ. της Κοινότητας Αλισσού Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις αριθμ. 27/87 και 22/88 αποφάσεις του Κοινοτικού Συμβου¬ 
λίου Αλισσού, περί ψηφίσεως του Ο.Ε.Υ. της Κοινότητας. 

2. Τις διατάξεις του άρθρου 12 του Ν. 1188/81 και του Ν. 1586/ 
1986. 

3. Τις διατάξεις του άρθρου 153 του Π.Δ. 76/85. 

4. Την αριθμ. 3-13/11.5.88 γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86, αποφασίζουμε: 

Εγκρίνουμε τις αριθμ. 27/87 και 22/88 αποφάσεις του Κοινοτικού 
Συμβουλίου Αλισσού, περί ψήφισης του Ο.Ε.Υ. της Κοινότητας, ο 
οποίος διαρθρώνεται ως εξής: 

Κατηγορία ΔΕ 

α) Κλάδος ΔΕΙ Διοικητικού 

Μία (1) θέση με βαθμούς Γ-Α 

β) Κλάδος ΔΕ30 Τεχνικών 

Μία (1) θέση με βαθμούς Γ-Α. 

Η θέση αυτή είναι προσωποπαγής που κατέχεται βάσει των διατά¬ 
ξεων του άρθρου 25 παρ. 8 του Ν. 1735/87 συνισταμένης αυτοδίκαια 
και καταργείται με οποιονδήποτε τρόπο κενωθεί. 

Προϊστάμενος της Γραμματείας είναι ο Πρόεδρος της Κοινότητας, 
επειδή ο αριθμός των θέσεων δεν ξεπερνάει τους τέσσερις (4), βάσει της 
αριθμ. 27111/87 εγκυλίου του ΥΠ-ΕΣ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 3 Ιουνίου 1988 
Ο Νομάρχης 
ΔΗΜ. ΠΑΝΤΑΖΗΣ 

- ♦ - 

Αριθ. 1483 (14) 

Διαπιστωτική Πράξη προσωρινής θέσεως 16. Δικαίου στο Ν. Ηρα¬ 
κλείου. 

Η ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις της παραγρ. 4 του άρθρου 1 της αριθμ. ΔΙΠΙΔ/ 
Φ42/24/11440/31.12.1986 κοινής Υπουργικής Απόφασης «Ρύθ¬ 
μιση θεμάτων προσωπικού Ιδιωτικού Δικαίου» που κυρώθηκε με τις 
διατάξεις του άρθρου 25 του Ν. 1735/87 και συμπληρώθηκε με την 
αριθμ. ΔΙΠΙΔ/Φ.42/63/11056/31.12.87 (ΦΕΚ 781/31.12.87 
τ.Β') κοινή Υπουργική απόφαση. 

2. Τις διατάξεις του αριθμ. 3/84 ΓΙ.Δ. (ΦΕΚ 3 Τ.Α/84) «Μεταβί¬ 
βαση αρμοδιοτήτων στους Νομάρχες σε θέματα κατάστασης προσωπι¬ 
κού ιδ. δικαίου». 

3. Την αριθμ. 1461/9.6.88 απόφασή μας για την κατάταξη προσ. 
ιδ. δικαίου σε προσωρινές θέσεις αόριστου χρόνου, αποφασίζουμε: 

Διαπιστώνουμε τον αριθμό των προσωρινών θέσεων ιδιωτικού δι- 

καίου αόριστου χρόνου που συστάθηκαν με τις παραπάνω αποφάσεις 
μας κατά ειδικότητα ήτοι: 

Ειδικότητες Θέσεις 

Εργάτρια 1 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ηράκλειο, 9 Ιουνίου 1988 
Η Νομάρχης 

ΧΑΡΑ ΑΘΑΝΑΣΑΚΗ-ΜΙΧΑΗΑΙΔΟΥ 


+ 


Αριθ. 54979 (15) 

Κύρωση της διενεργηθείσης κατά το έτος 1985-1986 αναμόρφωσης 

της Οριστικής Διανομής οικοπέδων έτους 1973 του Συν/σμού 

«Κρυονέρι» Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: 

α) Του Β.Δ. 709/70 «περί καθορισμού των διατηρουμένων υπέρ του 
Υπουργού και των περιφερειακών αρχών διανομαρχιακού επιπέδου του 
Υπουργείου Γεωργίας αρμοδιοτήτων κατά την παρ. 1 του άρθρου 1 του 
Ν.Δ. 532/70», 

β) του από 17.3.1927 Π.Δ/τος. 

γ) του Ν.Δ. 1189/72, 

δ) των άρθρων 2 και 25 του Ν.Δ. 3958/59, 

ε) του άρθρου 16 του Α.Ν. 431/1968. 

2. Την αριθ. 33094/3094/13.7.1982 απόφαση του Νομάρχη 
Θεσ/νίκης για ολική αναμόρφωση της οριστικής διανομής οικοπέδων 
συν/σμού «Κρυονέρι» Λαγκαδά Νομού Θεσ/νίκης. 

3. Τις αριθ. 1/1985 και 2/1986 αποφάσεις της Επιτροπής Οριστι¬ 
κών Διανομών. 

4. Τα κτηματολογικά στοιχεία και διαγράμματα της διενεργηθείσης 
κατά το έτος 1985-1986 Αναμόρφωσης της Οριστικής Διανομής οικο¬ 
πέδων συν/σμού «Κρυονέρι» Λαγκαδά Νομού Θεσ/νίκης έτους 1973 
τα οποία διαβιβάστηκαν με το αριθ. 1526/4.5.1988 έγγραφο Γρα¬ 
φείου Τοπογραφικής Νομαρχίας Θεσ/νίκης, αποφασίζουμε: 

Κυρούμε την κατά το έτος 1985-1986 και κατά τις διατάξεις του 
Αγροτικού Κώδικα διενεργηθείσα Αναμόρφωση της Οριστικής Διανο¬ 
μής των οικοπέδων έτους 1973 του συν/σμού «Κρυονέρι» Λαγκαδά 
Νομού Θεσ/νίκης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 25 Μαΐου 1988 
Ο Νομάρχης 

ΓΙΑΝΝΗΣ ΣΑΒΑΑΑΝΟΣ 


Αριθ. 55473 (16) 

Μεταβίβαση διαθέσιμων οικοπέδων στο Ν.Π. της Κοινότητας Ν. Μαλ- 

γάρων και σημείωση μεταβολής στα κτηματολογικά στοιχεία της 

Ο.Δ. του Συν/σμού έτους 1972-73. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του Β.Δ/τος 709/70 «περί καθορισμού των διατηρουμένων υπέρ 
του Υπουργού και των περιφερειακών αρχών διανομαρχιακού επιπέδου 
του Υπουργείου Γεωργίας αρμοδιοτήτων κατά την παρ. 1 του άρθρου 1 
του Ν.Δ. 532/70» και 

β) του άρθρου 5 του Ν.Δ. 3958/59. 

2. Τις διδάξεις του άρθρου 164 του Αγροτικού Κώδικα και του άρ¬ 
θρου 6 του Ν. 994/79, 

3. Την 68/87 απόφαση του Κ.Σ. Ν. Μαλγάρων με την οποία ζητά 
τη μεταβίβαση των 251. 253 β’ και 252 οικοπέδων με αντίστοιχη 
έκταση 1256 τ.μ., 457 τ.μ. και 649 τ.μ. της Οριστικής διανομής του 
Συν/σμού Ν. Μαλγάρων έτους 1972-73 για την ανέγερση Νηπιαγω¬ 
γείου. 

4. Τα κτηματολογικά στοιχεία της Οριστικής διανομής του Συν/ 
σμού Ν. Μαλγάρων έτους 1 972-73 στα οποία τα εν λόγω οικόπεδα φέ¬ 
ρονται διαθέσιμα. 

5. Το Φ.9.1/315/20.1.88 έγγραφο του Ελληνικού Οργανισμού 
Τουρισμού που συμφωνεί για την παραχώρηση των εν λόγω οικοπέδων. 

6. Το 319/22.1.88 έγγραφο της ΙΣΤ’ Εφορίας Προϊστορικών και 
Κλασικών Αρχαιοτήτων η οποία δεν έχει αντίρρηση για την παραχώ¬ 
ρηση των 251, 252 και 253 β' οικοπέδων στο Νομικό Πρόσωπο της 
Κοινότητας. 

7. Το 2294/19.5.1988 έγγραφο της Δ/νσης Οικισμού η οποία 
συμφωνεί επίσης για την παραχώρηση των 251, 252 και 253β' οικο¬ 
πέδων με αντίστοιχη έκταση 1256 τ.μ., 649 τ.μ. και 457 τ.μ. του 
Συν/σμού Ν. Μαλγάρων στο Νομικό Πρόσωπο της Κοινότητας Ν. 
Μαλγάρων. 

8. Το 112677/2.3.1988 έγγραφο του Υπουργείου Γεωργίας από 
το οποίο προκύπτει ότι συμφωνεί για τη μεταβίβαση των 251,252 και 
253β* διαθέσιμων οικοπέδων στο Νομικό Πρόσωπο της Κοινότητας Ν. 
Μαλγάρων για την ανέγερση Νηπιαγωγείου, αποφασίζουμε: 

Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο της Κοινότητας Ν. Μαλγάρων. σύμφωνα με τις διατάξεις του άρ¬ 
θρου 164 του Αγροτικού Κώδικα τα 251, 252 και 253β' οικόπεδα με 
αντίστοιχη έκταση 1256 τ.μ. 649 τ.μ. και 457 τ.μ. της Οριστικής δια¬ 
νομής έτους 1972-73 του Συν/σμού Ν. Μαλγάρων για την ανέγερση 
Νηπιαγωγείου. 

Στα οικόπεδα αυτά η Κοινότητα αποκτά τη νομή και κυριότητα χω¬ 
ρίς καμιά καταβολή τιμήματος ή άλλης αποζημίωσης. 

Η απόφαση αυτή έχει θέση Οριστικού τίτλου κυριότητας και μετα¬ 
γράφεται ατελώς στα βιβλία μεταγραφών του Υποθηκοφυλακείου Θεσ/ 
νίκης με τη φροντίδα της Κοινότητας Ν. Μαλγάρων αφού προηγουμέ¬ 
νως δημοσιευθεί στην Εφημερίδα της Κυβερνήσεως. 

Η παραπάνω παραχώρηση γίνεται με τον όρο: α) Της ανάκλησης σε 
περίπτωση μη πραγματοποίησης σε τακτό χρονικό διάστημα ή αλλαγή 
του σκοπού για τον οποίο γίνεται η παραχώρηση, β) της μη εκποίησης 
και γ) της μη αποζημίωσης σε περίπωση απαλλοτρίωσης για δημόσια 
ωφέλεια. 

Μετά από τα παραπάνω σημειώνουμε και τη μεταβολή στα κτηματο¬ 
λογικά στοιχεία της Οριστικής διανομής έτους 1972-73 του Συν/σμού 
Ν. Μαλγάρων γράφοντας τα 251,252,253β’ οικόπεδα στο Νομικό 
Πρόσωπο της Κοινότητας Ν. Μαλγάρων. 

Θεσσαλονίκη, 6 Ιουνίου 1988 
Ο Νομάρχης 

ΓΙΑΝΝΗΣ ΣΑΒΑΑΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



